Najil Kurtić

**Najil Kurtić** (Banovići, 1. juna 1955.) bosanskohercegovački komunikolog.

## Obrazovanje 
Diplomirao je žurnalistiku na Fakultetu političkih nauka u Sarajevu 1978. Trostruki je dobitnik priznanja Srebrena značka Univerziteta u Sarajevu za postignuti odličan uspjeh u toku studijske godine. Magistrirao je na intersdisciplinarnom studiju Fakulteta političkih nauka u Sarajevu 1989. Doktorirao je na Fakultetu političkih nauka u Sarajevu 1997. na temu Strategije odnosa s javnošću. Prvi je doktor nauka iz područja odnosa s javnošću u Bosni i Hercegovini.

## Karijera 
U toku studija pisao je u omladinskom listu "Naši dani". Po završetku Fakulteta zaposlio se u Rudnicima mrkog uglja u Banovićima, kao odgovorni urednik lista “Rudar”. Paralelno s tim bio je dopisnik sarajevskih dnevnih novina "Večernje novine". Nakon magistriranja objavljivao je naučne radove u beogradskim časopisima "Revija rada" i "Samoupravljanje".

Prvi angažman na univerzitetu imao je kao viši asistent na Ekonomskom Fakultetu u Tuzli u periodu od 1996. do 1998. na predmetu Psihologija rukovođenja i poslovno komuniciranje. Nakon doktoriranja izabran je 1998. za docenta na Ekonomskom fakultetu Univerziteta u Tuzli na užoj naučnoj oblasti marketing i izvodio nastavu na predmetu Marketing komuniciranje. Na ovom fakultetu je u više navrata izvodio nastavu kao nositelj predmeta, odnosno supredavač na magistarskim i doktorskim studijima.

Koautor je i potpisnik elaborata o osnivanju studijskog odsjeka Žurnalistika na Filozofskom fakultetu u Tuzli. Od 1998. bio je u radnom odnosu na Filozofskom fakultetu. Više godina je bio voditelj studijskog odsjeka Žurnalistika. U tri mandata je bio prodekan za nastavu na Filzofskom fakultetu a u jednom mandatu prodekan za naučno-istraživački rad. Dao je značajan doprinos u prilagođavanju nastavnih planova i organizacije nastave bolonjskom modelu obrazovanja. Autor je elaborata o osnivanju prvog postdiplomskog i prvog doktorskog studija na studijskom odsjeku žurnalistika Filozofskog fakulteta u Tuzli. Bio je voditelj postiplomskog studija Komunikologija i voditelj prvog doktorskog studija na Filozofskom fakultetu u Tuzli. Više godina izvodio je nastavu na Visokoj školi novinarstva Mediaplan u Sarajevu. Izvodio je nastavu na dodiplomskim, postdiplomskim, odnosno doktorskim studijima na univerzitetima u Sarajevu, Mostaru, Banjaluci i Zenici. Na pravnom fakultetu u Osijeku izvodio je nastavu na postdiplomskom specijalističkom studiju na predmetu Mediji i ljudska prava. Na specijalističkom postdiplomskom studiju Sveučilišta u Osijeku izvodio je nastavu na predmetu Odnosi s javnošću. Na Doktorskoj školi Sveučilišta Josip Jurja Strossmajer u Osijeku izvodio je predmet Europska medijska politika.

Objavio je 12 naučnih knjiga i više desetina naučnih radova. Knjiga Masovno komuniciranje, u izdanju Golden market iz Zagreba, u koautorstvu sa profesorima Zagrebačkog univerziteta Stjepanom Malovićem, Gordanom Vilović i Franjom Maletićem dobila je nagradu Dialogos za najbolju knjigu iz oblasti teorije i kulture medija u 2014. Dobitnik je Povelje za izuzetan doprinos razvoju odnosa s javnošću, integrirane komunikacije i medija u jugoistočnoj Europi.

U svojstvu mentora izveo je više desetina magistara i 12 doktora nauka na univerzitetima u Tuzli, Sarajevu, Mostaru, Banjoj Luci i Osijeku. Njegovi udžbenici *Pisanje za medije* i *Odnosi s javnostima* uvršteni su u obaveznu literaturu na brojnim fakultetima u regionu. Učestvovao je, u svojstvu istraživača, odnosno voditelja istraživačkog tima u realizaciji velikog broja naučno-istraživačkih projekata i istraživanja javnog mnijenja i imidža. Uža područja naučno-istraživačkog interesovanja su mu: odnosi s javnostima, teorija informacija, pisanje za masovne medije, poslovno komuniciranje i politički marketing. Objavljuje u regionalnim naučnim časopisima a član je više međunarodnih redakcija. U svojstvu projektanta i stručnog konsultanta sudjelovao je u kreiranju i realizaciji zapaženih kampanja javnog komuniciranja u oblastima političkog i društvenog marketinga.

Član je Odbora za političke studije Akademije nauka i umjetnosti Bosne i Hercegovine i jedan je od osnivača Centra za istraživanje razvoja lokalne i regionalne samouprave ANUBIH.

## Knjige 
* *Volja i moć* - ogled o političkom marketingu, Prava riječ, Tuzla, 1995.
* *Tehnike izbornog marketinga*, Bosnia ars, Tuzla, 1997.
* *Uvod u teoriju mas-medijske informacije*, Filozofski fakultet, Tuzla, 2000.
* *Kod novinarstva,* Media Plan Institut, Sarajevo, 2006
* *Kako pisati za medije – događaj –vijest- izvještaj*, Media Plan Institut, Sarajevo, 2005.
* *Politički marketing: prilog kulturi političkog komuniciranja*, UPIM, Banja Luka: 2008.
* *Osnovi pisanja za medije*, Media Plan institut, Sarajevo, 2009.
* *Komunikološki ogledi,* Bosanska riječ, Tuzla, 2011.
* *Masovno komuniciranje*, urednik, Stjepan Malović, grupa autora Malović, S.,Maletić,F., Vilović, G., Kurtić, N., predgovor M. Kunzcik, poglavlje Medijska politika,Golden Mrketing – Tehnička knjiga, Zagreb 2014.
* *Odnosi s javnostima*, University press, izdanje Magistrat, Sarajevo, 2016.
* *Tabloidiziranje stvarnosti*: metamorfoza dnevnih novina, N. Kurtić, V. Baraković, Z.Hrnjić Kuduzović ... /et.al./ Planjax komerc, Tešanj, 2016.
* *Kvantitativna i kvalitativna analiza sadržaja,* University press, izdanje Magistrat, Sarajevo, 2017.
* *Mediji i globalizacija*, Koautorstvo sa Damir Kukić, University press, izdanje Magistrat, Sarajevo, 2020.

## Naučni radovi u časopisima i zbornicima 
* *Informativno-komunikacijski aspekti participacije građana u lokalnoj upravi*, Zbornik Participacija građana/građanki u odlučivanju o javnim poslovima u jedinicama lokalne samouprave u Bosni i Hercegovini – studija, Akademija nauka i umjetnosti BiH, Sarajevo 2022.
* *Komunikacijska varijabla građanske participacije u lokalnim zajednicama,* Zbornik Participacija građana/građanki u odlučivanju o javnim poslovima u jedinicama lokalne samouprave u Bosni i Hercegovini – studija, Akademija nauka i umjetnosti BiH, Sarajevo
* *Bosanstvo i Bošnjaci u agendi „Bošnjaka“:* sto dvadeset godina poslije, Bosna i Hercegovina i Bošnjaštvo: historija, stvarnost, perspektive, Zbornik radova, Univerzitet u Tuzli, 2014.
* *Komparativna analiza izvještavanja o terorističkom napadu u Norveškoj na hrvatksim i internet portalima Velike Britanije*, (Kurtić.N., Đukić.M.,). Medianali, godište 7, broj 14, prosinac 2013. Dubrovnik
* *Novine u Bosni u osmanskom periodu i nacionalno samoidentificiranje Bošnjaka*, u Sibel AKOVA i Gökmen KANTAR, Međukulturna komunikacija i Zapadni Balkan, BERİKAN YAYINEVİ, Kültür Mah. Kızılırmak Cad. Gonca Apt. No: 61/6, Çankaya Kızılay/ 2020. ANKARA
* *Odnosi s javnostima u zdravstvenom sektoru; mogućnosti strateške perspektive*, Zbornik radova, Filozofski fakultet Univerziteta u Tuzli. 2011. ISSN 1512-6021,
* *Etički odnosi s javnostima u funkciji socijalne konekcije i društvene odgovornosti modernih organizacija*; Medianali, međunarodni znanstveni časopis za pitanja medija, novinarstva, masovnog komuniciranja i odnosa s javnostima, Sveučilište u Dubrovniku, ISSN 1846-436X, UDK 316.77 /070/659.4, godište 3, broj 5, veljača 2009.
* *Mogućnosti dekonstrukcije internog imidža Bosne i Hercegovine*; Tranzicija; Međunarodni naučno-stručni časopis za ekonomiju i politiku tranzicije – Tuzla – Beograd – Bukurešt – Zagreb, Ekonomski institut Tuzla, br.21-22, 2008. ISSN 1512-5785, COBIS.BH –ID 7255054, UDK: 330.142
* *Vjerodostojnost medijskih objava*; Medianali, međunarodni znanstveni časopis za pitanja medija, novinarstva, masovnog komuniciranja i odnosa s javnostima, Sveučilište u Dubrovniku, ISSN 1846-436X, UDK 316.77 /070/659.4, godište 2, broj 3, veljača 2008.
* *Čitanje medijske kulture (teorijsko-analitički okvir za razumijevanje medija i medijskih sadržaja)*; UDK 316.774:316.77, Istraživanja, Časopis Fakulteta humanističkih nauka, Univerzitet „Džemal Bijedić“ u Mostaru, Mostar, 2008. ISSN 1840-1325,
* *Mediji i izbori – između formalne nepristrasnosti i interesa javnosti*, Medianali, međunarodni znanstveni časopis za pitanja medija, novinarstva, masovnog komuniciranja i odnosa s javnostima, Sveučilište u Dubrovniku, ISSN 1846-436X, UDK 316.77 /070/659.4, godište 1, broj 2, studeni 2007.
* *Komunikacijski paradoks,* Medianali, međunarodni znanstveni časopis za pitanja medija, novinarstva, masovnog komuniciranja i odnosa s javnostima, Sveučilište u Dubrovniku, ISSN 1846-436X, UDK 316.77 /070/659.4, godište 1, broj 1, ožujak 2007.
* *Potreba za smislom: mit, manipulacija i film,* Pregled, časopis za društvena pitanja, Univerzitet u Sarajevu, br. 3-4, maj-avgust, 2007., ISSN 0032-7271
* *Problemi i smisao definiranja odnosa s javnošću*, Anali poslovne ekonomije, časopis za poslovnu ekonomiju, biznis, menadžment i komunikologiju, UPIM, Banja Luka, 2007. godina I, Volume I, Broj 1, UDK 659.4
* *Bosna i Hercegovina : između profesionalnih standarda i očekivanja čitatelja*, ICEJ, Zagreb, 2007., ISBN 978-953-7015-38-1
* *Konceptualizacija istraživanja vjerodostojnosti medija*; Vjerodostojnost novina, ICEJ, Zagreb, 2007., ISBN 978-953-7015-38-1
* *Teorijski okvir za marketinšku rekonceptualizaciju politike*, Zbornik radova, Ekonomski fakultet u Brčkom, Univerzitet u Istočnom Sarajevu, br.3, mart 2007. ISBN 978-99938-95-05-3, COBIS.BH-ID 387864
* *Mediji u tranziciji;* Tranzicija, časopis za ekonomiju i politiku tranzicije; Ekonomski institut Tuzla, januar-decembar 2006. broj 17-18, ISSN 1512 – 5785
* *Kako izvještavati o maloljetnicima u sukobu sa zakonom ?* Zbornik radova, Filozofski fakultet, Univerzitet u Tuzli, Tuzla, 2006. Vol.31, br. 7, ISSN 1521 – 6021
* *Samoprezentirajuće komunikacije savremenih društvenih struktura, masovni mediji i javni diskurs*; Zbornik radova, Filozofski fakultet, Univerzitet u Tuzli, Tuzla, 2005. Vol.31, br. 6, ISSN 1521 – 6021
* *Epistemologija novinarske spoznaje*; Zbornik radova, Filozofski fakultet, Univerzitet u Tuzli, Tuzla, 2004. Vol.31, br. 5, ISSN 1521 – 6021
* *Javna percepcija tuzlanskog pristupa prostornom planiranju*; Urbo BiH (2), Sarajevo, 2002.; obim: 5 strana, format: A-4
* *Uključivanje javnosti u proces izrade prostornog plana*; Urbo BiH (2), Sarajevo 2002.;
* *Politika i komuniciranje*; Socijaldemokrat broj 10 – 11, Sarajevo 2002.
* *Sud kao središnji element logičke strukture mas-medijske poruke;* Zbornik radova Filozofskog fakulteta broj 4; Tuzla 2002.;
* *Bosna i Hercegovina, entiteti i kantoni u procesu stabilizacije i razvoja*; koautorstvo sa Mr. Sead Omerbegović, Pogledi br. 8; Tuzla 2001.
* *Imidž u funkciji strateškog menadžmenta;* Zbornik radova u povodu 25-godišnjice Ekonomskog fakulteta Univerziteta u Tuzli,
* *Informatološki aspekti arhivistike i dokumentaristike*; Arhivska praksa – archival practice, str. 20- 26, Tuzla 2001.; obim: 7 strana, format B-5.
* *O problemu semantičke determinacije mas-medijske poruke*; Razlika/differance broj 1, str.161- 171, Tuzla, 2001.
* *Epistemološka funkcija koda;* Zbornik radova filozofskog fakulteta u Tuzli broj 3, str: 107-119, Tuzla 2001.
* *Savremeni mediji komuniciranja u kreiranju novog imidža BiH;* Znak Bosne, str.37 – 40, Zenica 2000.
* *Hipotetski okvir za razmatranje odnosa logike i mas-medijske poruke;* Zbornik radova Filozofskog fakulteta u Tuzli broj 2, str: 139-157, Tuzla 2000.
* *Događaj kao izvor i predmet informacije;* Zbornik radova filozofskog fakulteta u Tuzli broj 1, str: 58-71, Tuzla 1999.
* *Public relations - nova strategija komuniciranja s okruženjem,* Bosanski jezik, Tuzla, 1997.
* *Strategije upravljanja odnosima sa javnošću,* Pogledi 6/97, Tuzla (Obim 6 strana B-5 formata)str.34- 39, Tuzla 2002.
* *Utjecaj medija na opredjeljivanje birača - skica za studiju slučaja*, Zbornik radova sa simpozija “Mediji u multinacionalnim sredinama” Sarajevo, 10 i 11. Oktobra 1996.
* *Društvene determinante informisanja u preduzeću*, Samoupravljanje, 1/90, Beograd
* *Mnijenjsko djelovanje fabričke štampe,* Samoupravljanje, 6/89, Beograd
* *Rudarske novine i zaštita na radu,* Revija rada, 196/87, Beograd (Obim-6 strana B-5 formata)
* *Male zemlje u procesu globalizacije* (mogućnosti komunikacijskog odgovora);Stav broj 1, str.34- 39, Tuzla 2002.
* *Problem odnosa vjerodostojnosti medija i izbornog opredjeljivanja glasača,* Treći naučni simpozijum: Demokracija-mediji u multinacionalnim sredinama, Sarajevo 1997.

## Reference 
### Izvori 
* Univerzitet u Tuzli - Ured za naučno-istraživački rad http://www.nir.untz.ba/pregled_search.php?osoID=352
*Akademija nauka i umjetnosti BiH - https://www.anubih.ba/index.php/bs/odbor-za-politicke-nauke 
*ANUBIH - Ljetopis ANUBiH za 2021.godinu - https://publications.anubih.ba/bitstream/handle/123456789/744/Ljetopis%20ANUBiH%20za%202021.%20godinu.pdf?sequence=1&isAllowed=y 
*Masovno komuniciranje (2014), Maletić F., Kurtić N.,Malović S.,Vilović G., Golden marketing - Tehnička knjiga, Zagreb

Kategorija:Rođeni 1955.
Kategorija:Biografije, Banovići